open-index/open-wikipedia-markdown huggingface dataset:
3000 μέτρα στους Νορδικούς Αγώνες Κλειστού Στίβου

Τα **[[3000 μέτρα]] στους [[Νορδικοί Αγώνες Κλειστού Στίβου|Νορδικούς Αγώνες Κλειστού Στίβου]]** έχουν πραγματοποιηθεί από τους άνδρες και τις γυναίκες από την εναρκτήρια έκδοση το 2011. Είναι ο τέταρτος πιο σημαντικός τίτλος στα 3000 μέτρα μαζί με τα 3000 μέτρα στους Βαλκανικούς Αγώνες Κλειστού Στίβου, μετά από τα 3000 μέτρα στο Παγκόσμιο Πρωτάθλημα Κλειστού Στίβου, τα 3000 μέτρα στο Ευρωπαϊκό Πρωτάθλημα Κλειστού Στίβου και τα 3000 μέτρα στο Ασιατικό Πρωτάθλημα Κλειστού Στίβου.  Η μορφή της διοργάνωσης έχει μία τελική σειρά και η τελική κατάταξη διαμορφώνεται από τους καλύτερους χρόνους σε αυτή την σειρά. Συνολικά έχουν διεξαχθεί πέντε φορές από το 2011.

Τα ρεκόρ των αγώνων για το αγώνισμα είναι 8:00.51 λεπτά για τους άνδρες, που έχει πραγματοποιηθεί από τον Νίκλας Σάντελς το 2011, και 9:13.78 λεπτά για τις γυναίκες, που καταρρίφθηκε από την Καρλότα Φούγκμπεργκ το 2015. Το ρεκόρ των αγώνων στους άνδρες αποτελεί και την πρώτη επίδοση στους αγώνες το 2011. Το ρεκόρ των αγώνων στις γυναίκες έχει καταρριφθεί μία φορά: από την Καρλότα Φούγκμπεργκ το 2015.

Ο Γιούκα Κεσκισάλο, από τη Φινλανδία, είναι ο πιο επιτυχημένος αθλητής της διοργάνωσης, έχοντας κερδίσει δύο τίτλους συνολικά, ένα χρυσό και ένα χάλκινο. Άλλοι αθλητές με χρυσά μετάλλια είναι ο Γιόχαν Χιντέν και ο Νασέρντινε Χαλίλ από τη Σουηδία, ο Νίκλας Σάντελς από τη Φινλανδία, καθώς και ο Τάις Νειχάους που εκπροσώπησε τη Δανία και την Ισλανδία. Η Καρλότα Φούγκμπεργκ από τη Σουηδία, είναι η μοναδική γυναίκα που έχει κερδίσει δύο χρυσούς τίτλους στην πρόσφατη ιστορία των Νορδικών Αγώνων Κλειστού Στίβου.

Από το 2011 έως σήμερα έχουν αναδειχθεί πέντε πρωταθλητές από τρεις διαφορετικές χώρες στους άνδρες και τέσσερις πρωταθλητές από δύο διαφορετικές χώρες στις γυναίκες. Οι πρώτοι πρωταθλητές ήταν ο Νίκλας Σάντελς στους άνδρες από τη Φινλανδία και η Ουλρίκα Γιόχανσον στις γυναίκες από τη Σουηδία το 2011. Οι πιο πρόσφατοι πρωταθλητές είναι ο Τάις Νειχάους που εκπροσώπησε τη Δανία και την Ισλανδία, και η Καρλότα Φούγκμπεργκ από τη Σουηδία.

Η Σουηδία είναι η πιο επιτυχημένη χώρα στο αγώνισμα, έχοντας κερδίσει έξι χρυσά μετάλλια, δύο στους άνδρες και τέσσερα στις γυναίκες. Η Φινλανδία είναι στη δεύτερη θέση με δύο χρυσά μετάλλια, μόνο στους άνδρες. Η Δανία μαζί με την Ισλανδία και η Νορβηγία είναι στην τρίτη θέση με ένα χρυσό μετάλλιο, στους άνδρες και στις γυναίκες αντίστοιχα.
## Κάτοχοι μεταλλίων
thumb|right|Ο πρωταθλητής το 2014, Γιούκα Κεσκισάλο.
### Ανδρών

#### Μετάλλια ανά αθλητή

#### Μετάλλια ανά χώρα

### Γυναικών
thumb|right|Η δευτεραθλήτρια το 2015, Όονα Κέτουνεν.

#### Μετάλλια ανά αθλήτρια

#### Μετάλλια ανά χώρα

## Βαθμολογία

## Εξέλιξη ρεκόρ αγώνων
### Ανδρών

### Γυναικών

## Παραπομπές

## Εξωτερικοί σύνδεσμοι
*Επίσημη ιστοσελίδα της NA

Κατηγορία:Νορδικοί Αγώνες Κλειστού Στίβου
Τζέιμς Βερίνης

Ο Τζέιμς Βερίνης γεννήθηκε στο Κονέκτικατ των ΗΠΑ το 1916. Οι γονείς του ονομάζονταν Πέτρος και Διαμάντω Βερίνη. Στις αρχές του 1900 μετανάστευσαν στο Κοννέκτικατ των ΗΠΑ προερχόμενοι από το χωριό Άγιος Πέτρος της Πελοποννήσου. Σπούδασε διοίκηση επιχειρήσεων στο Πανεπιστήμιο του Κοννέκτικατ και μόλις αποφοίτησε το 1941, κατατάχθηκε στην αμερικανική αεροπορία στρατού. 

## Πολεμική δράση
Αρχικά εκπαιδεύτηκε σε μαχητικά αεροσκάφη Ρ-40 και Ρ-39. Ένα ατύχημα όμως τον έκανε να ζητήσει μετάθεση στα βομβαρδιστικά B-17 Flying Fortress. Τοποθετήθηκε συγκυβερνήτης του διάσημου βομβαρδιστικού Memphis Belle, και μετατέθηκε στην Αγγλία για να λάβει μέρος στις επιχειρήσεις βομβαρδισμού στόχων στη κατεχόμενη Ευρώπη. Στη διάρκεια της θητείας με το Memphis Belle, συμμετείχε σε 25 επιχειρήσεις από το Νοέμβριο του 1942 έως το Μάιο του 1943. Υιοθέτησε ένα σκοτσέζικο τεριέ, που το ονόμασε Στούκα και ήταν η μασκότ του Memphis Belle. Ήταν ο πρώτος Αμερικανός χειριστής που συμπλήρωσε τις 25 αποστολές που ήταν υποχρεωτικές για να τοποθετηθεί σε μη μάχιμη θέση. Επέλεξε όμως να συνεχισει να πετάει και συνέχισε τη πολεμική του δράση ως κυβερνήτης πλέον του B-17 που έφερε το όνομα Connecticut Yankee. Παρασημοφορήθηκε 4 φορές για την ανδρεία του και παρέμεινε στην αεροπορία μέχρι που αποστρατεύθηκε φέροντας το βαθμό του συνταγματάρχη.  

## Τελευταία χρόνια
Ο Βερίνης εμφανίστηκε στο ντοκιμαντέρ με τίτλο Memphis Belle: A Story of a Flying Fortress, που εξιστορούσε τους άθλους του πληρώματος του διάσημου πλέον αεροσκάφους. Αργότερα ο Verinis εργάστηκε στην επιχείρηση επίπλων του πρώην κυβερνήτη του Robert Morgan. Στα χρόνια που ακολούθησαν παντρεύτηκε και έκανε 2 γιους οι οποίοι του χάρισαν 2 εγγόνια. Πέθανε το 2003 στη Φλόριντα, σε ηλικία 86 ετών. 

## Παραπομπές


Κατηγορία:Αμερικανοί στρατιωτικοί
Πολύζηλος

Με το όνομα **Πολύζηλος** είναι γνωστά τα κάτωθι ιστορικά πρόσωπα: 

:*Πολύζηλος ο Μεσσήνιος· ιστορικός (6ος αι π.Χ.), πατέρας του ποιητή Ιβύκου.
:* Πολύζηλος ο Συρακούσιος ή Πολύζαλος· στρατηγός (6ος/5ος αι π.Χ.), αδελφός των τυράννων των Συρακουσών Γέλωνα και Ιέρωνα.
:* Πολύζηλος ο Αθηναίος· κωμικός ποιητής της παλαιάς αττικής κωμωδίας (5ος π.Χ. αι).
:* Πολύζηλος (επώνυμος άρχοντας)· επώνυμος άρχοντας των Αθηνών το 367 π.Χ.
:* Πολύζηλος ο Ρόδιος· ιστορικός άγνωστης εποχής.
:*
Πάνος Χαρίτος

Ο **Πάνος Χαρίτος** (Αθήνα, 1969) είναι διακεκριμένος Έλληνας δημοσιογράφος, τηλεοπτικός παρουσιαστής και σχολιαστής, που έχει διακριθεί ως πολεμικός ανταποκριτής και ρεπόρτερ για την ΕΡΤ.

## Βιογραφία
Γεννήθηκε το 1969 στην Αθήνα, όπου και μεγάλωσε και ολοκλήρωσε τις εγκύκλιες σπουδές του. Ο πατέρας του καταγόταν από την Γαμβριά Μεσσηνίας και η μητέρα του από τον Πύργο Ηλείας. Προσπάθησε να σπουδάσει στην Γυμναστική Ακαδημία της Αθήνας αλλά δεν τα κατάφερε. Για ένα εξάμηνο, διέμενε στην Νέα Υόρκη και εργαζόταν στην CBS. Υπηρέτησε την στρατιωτική του θητεία στις Ειδικές Δυνάμεις, στο 575 Τάγμα Πεζοναυτών.

Από τα πρώτα χρόνια της καριέρας του, ασχολήθηκε με την δημοσιογραφία και το ρεπορτάζ. Διακρίθηκε ιδιαίτερα ως πολεμικός ανταποκριτής σε πολεμικές διενέξεις ανά την υφήλιο. Το 2005, ο Πρόεδρος της Ελληνικής Δημοκρατίας, Κάρολος Παπούλιας, του απένειμε το βραβείο του ιδρύματος προαγωγής δημοσιογραφίας Μπότση.

Το 2019, είχε ο ίδιος σοβαρό τροχαίο δυστύχημα με την μηχανή του, όπου διέφυγε τον κίνδυνο, αλλά δημοσιοποίησε στα ΜΜΕ την επιτακτική ανάγκη για κάθε μοτοσικλετιστή, "να φοράμε πάντα κράνος".

## Δημοσιογραφική καριέρα
Ξεκίνησε την καριέρα του, αρθρογραφώντας στην εφημερίδα Ελευθεροτυπία και μετέπειτα στο περιοδικό Ταχυδρόμος. Αργότερα εργάστηκε στον ραδιοφωνικό σταθμό "Κανάλι 15" (μετέπειτα *Planet 104.5*, *Planet 99.5*, *City FM*, *Βήμα FM*, από το 2017 δεν λειτουργεί), όπου και ανέλαβε την παραγωγή και την εκφώνηση δύο εκπομπών για την μαύρη μουσική. Έπειτα, την περίοδο 1992-1995 εργάστηκε στο κανάλι Mega. 

Στη συνέχεια αναχώρησε για το εξωτερικό και κάλυψε ως ελεύθερος επαγγελματίας τον πόλεμο στην Τσετσενία και τις συγκρούσεις Γεωργίας-Αμπχαζίας το διάστημα 1994-1995. Το 1996 κάλυψε τον εμφύλιο στο Ζαΐρ (σημερινή Λαϊκή Δημοκρατία του Κονγκό), ενώ το 1997 ήταν ανταποκριτής του Αθηναϊκού Πρακτορείου Ειδήσεων στην Αλβανία κατά την διάρκεια της σοβαρής πολιτικής και κοινωνικής κρίσης που προκάλεσε το οικονομικό σκάνδαλο με τις πυραμίδες (*ponzi scheme*).

Από εκείνη τη χρονιά ξεκίνησε να συνεργάζεται με την ΕΡΤ. Διετέλεσε ως πολεμικός ανταποκριτής της ΝΕΤ στα περισσότερα δελτία ειδήσεων. Από τότε έχει καλύψει αρκετά σημαντικά στρατιωτικά γεγονότα, από την Ιντιφάντα έως την Αραβική Άνοιξη. Επίσης παρουσίαζε το διάστημα 1999-2001, μαζί με τον δημοσιογράφο Φάνη Παπαθανασίου, την ενημερωτική εκπομπή "Κόσμος" στο ίδιο κανάλι.

Την περίοδο του "μαύρου" της ΕΡΤ, συνεργαζόταν με την εφημερίδα, Η Αυγή, ενώ είχε αναλάβει την διεύθυνση του κυριακάτικου φύλλου.

Με την επαναλειτουργία της ΕΡΤ, επελέγη για την παρουσίαση του κεντρικού βραδινού δελτίου ειδήσεων της ΕΡΤ1, θέση την οποία ανέλαβε στις 11 Ιουνίου 2015. Η συνεργασία του αυτή διακόπηκε ξαφνικά το 2019.

Την περίοδο 2023-2024, ο Χαρίτος εργάστηκε ως παρουσιαστής στο κεντρικό δελτίο ειδήσεων στο τηλεοπτικό κανάλι, Kontra Channel.

## Προσωπική ζωή
Ζει μόνιμα στην Αθήνα. Από το 1999, είναι νυμφευμένος με την Dana Omezguine, με την οποία έχει δύο ενήλικα τέκνα, την Εύα και τον Γιάννη.

## Παραπομπές


Κατηγορία:Έλληνες δημοσιογράφοι του 20ού αιώνα
Κατηγορία:Έλληνες παρουσιαστές
Σταν Βαβρίνκα

Ο **Στάνισλας “Σταν” Βαβρίνκα**, γεννηθείς στις 28 Μαρτίου 1985,  είναι Eλβετός επαγγελματίας αντισφαιριστής.

Έχει κατακτήσει τρεις τίτλους Γκραν Σλαμ στην καριέρα του. Πιο συγκεκριμένα, ο Σταν κατέκτησε το Αυστραλιανό Όπεν το 2014 καθώς και το Γαλλικό Όπεν του 2015, και αμερικανικού  όπεν το 2016 με νίκες του στον τελικό επί των Ναδάλ το 2014 και Τζόκοβιτς το 2015 και 2016 αντίστοιχα. Στις 27 Φεβρουαρίου 2014, μετά τον θρίαμβό του στον τελικό του Αυστραλιανού Όπεν, ο Βαβρίνκα ανέβηκε στην υψηλότερη θέση της καριέρας του στην παγκόσμια κατάταξη, το νούμερο 3,  την οποία διατήρησε για αρκετούς μήνες. Στις επιτυχίες του συγκαταλέγονται ακόμα ένας τίτλος στο Μάστερς του Μόντε Κάρλο το 2014 καθώς και δύο τελικοί στα Μάστερς της Ρώμης και της Μαδρίτης το 2008 και το 2013 αντίστοιχα. Το 2008 κατέκτησε το χρυσό μετάλλιο στους θερινούς Ολυμπιακούς Αγώνες εκπροσωπώντας την Ελβετία με παρτενέρ τον συμπατριώτη του Ρότζερ Φέντερερ, ενώ βοήθησε σημαντικά την Ελβετία να κατακτήσει το Κύπελλο Ντέιβις το 2014. Επιπροσθέτως, ανήκει σε μία πολύ κλειστή ομάδα ενεργών παικτών που έχει φτάσει τουλάχιστον μέχρι τα προημιτελικά και των τεσσάρων τουρνουά Γκραν Σλαμ. Είναι, μάλιστα, ένας από τους τρεις συνολικά τενίστες (μαζί με τους Τόμας Μπέρντιχ και Τζο- Γουίλφρεντ Τσονγκά) που έχουν πετύχει νίκη απέναντι στους επονομαζόμενους Big 4 (Ρότζερ Φέντερερ, Ραφαέλ Ναδάλ, Νόβακ Τζόκοβιτς και Άντι Μάρεϊ) σε τουρνουά Γκραν Σλαμ.

Ο Βαβρίνκα θεωρεί το χώμα ως την καλύτερη επιφάνεια, ενώ τα καλύτερα χτυπήματά του είναι το σερβίς και το ρεβέρ. Σχετικά με το ρεβέρ του Βαβρίνκα, ο Τζον ΜακΕνρό σε δηλώσεις του έχει υποστηρίξει ότι ο Βαβρίνκα διαθέτει ένα από τα πιο δυνατά ρεβέρ στην ιστορία του αθλήματος.

Λίγες μέρες πριν από την έναρξη του Γαλλικού Όπεν το 2014, ο Βαβρίνκα ζήτησε την αλλαγή του ονόματός του από “Στάνισλας Βαβρίνκα” σε “Σταν Βαβρίνκα”, δηλώνοντας ότι πρόθεσή του είναι να χρησιμοποιήσει το συντομευμένο όνομα στις συνεντεύξεις τύπου και στις κληρώσεις των τουρνουά.

Κατηγορία:Ελβετοί αθλητές της αντισφαίρισης
Κατηγορία:Νικητές Αυστραλιανού Όπεν (αντισφαίριση)
Κατηγορία:Νικητές Γαλλικού Όπεν
Κατηγορία:Νικητές του Αμερικανικού Όπεν
Κατηγορία:Αθλητές της αντισφαίρισης στους Θερινούς Ολυμπιακούς Αγώνες 2024
Κοντολέων Τορνίκης

Ο **Κοντολέων Τορνίκης** ήταν βυζαντινός αξιωματούχος κατεπάνω της Ιταλίας από τον Μάιο έως τον Σεπτέμβριο του 1017. Καταγόταν από την Οικογένεια των Τορνικίων με αρμενικές και γεωργιανές ρίζες.

Ήταν αρχικά στρατηγός στην Κεφαλλονιά. Ως στρατηγός, συνόδευσε τον κατεπάνω Βασίλειο Μεσαρντονίτη στην Απουλία το 1011. Ο Βασίλειος πέθανε το 1016 και ο Κοντολέων ήταν υποψήφιος για να τον αντικαταστήσει, και έφθασε για αυτό τον σκοπό τον Μάιο της ίδιας χρονιά. Εκείνη την εποχή ο Μέλης του Μπάρι και ο αδελφός του Τάτος είχε ξεσηκωθεί και πάλι, αυτή τη φορά με με τη βοήθεια των Νορμανδών. Ο Λέων έστειλε τον Πασσιανό με έναν στρατό εναντίον του και οι δύο στρατοί συναντήθηκαν στο Φορτόρε. Η μάχη ήταν αμφίρροπη και ο Λέων έστειλε αυτή την φορά τον Τορνίκη όπου οδήγησε τους βυζαντινούς  σε μια δεύτερη μάχη κοντά στη Σιβίτα. Αυτή η δεύτερη μάχη ήταν μια νίκη για τον Μέλης αν και οι Λύκος Πρωτοσπαθάριος και ο ανώνυμος χρονικογράφος του Μπαρ μιλάνε για ήττα του Μέλους. Μια τρίτη μάχη και μια αποφασιστική νίκη του Μέλους έγινε στη Βακαρίτσια με αποτέλεσμα ολόκληρη η περιοχή του Φορτόρε είχε περάσει στην εξουσία του Μέλη και τον Σεπτέμβριο ο Τορνίκης είχε απαλλαγεί από τα καθήκοντά του υπέρ του Βασίλειου Βοϊωάννου.

## Παραπομπές


## Πηγές
* Ferdinand Chalandon, *Histoire de la domination normande en Italie et en Sicile*, Paris, 1907. 

Κατηγορία:Κατεπάνω της Ιταλίας
Κοντολεων
Κατηγορία:Βυζαντινοί του 11ου αιώνα
Άλμα εις μήκος στους Νορδικούς Αγώνες Κλειστού Στίβου

Το **[[άλμα εις μήκος]] στους [[Νορδικοί Αγώνες Κλειστού Στίβου|Νορδικούς Αγώνες Κλειστού Στίβου]]** έχει πραγματοποιηθεί από τους άνδρες και τις γυναίκες από την εναρκτήρια έκδοση το 2011. Είναι ο τέταρτος πιο σημαντικός τίτλος στο άλμα εις μήκος μαζί με το Άλμα εις μήκος στους Βαλκανικούς Αγώνες Κλειστού Στίβου, μετά από το Άλμα εις μήκος στο Παγκόσμιο Πρωτάθλημα Κλειστού Στίβου, το Άλμα εις μήκος στο Ευρωπαϊκό Πρωτάθλημα Κλειστού Στίβου και το Άλμα εις μήκος στο Ασιατικό Πρωτάθλημα Κλειστού Στίβου. Συνολικά έχει διεξαχθεί πέντε φορές από το 2011.

Τα ρεκόρ των αγώνων για το αγώνισμα είναι 7.94 μέτρα για τους άνδρες, που έχει πραγματοποιηθεί από τον Μίκαελ Τορνέους το 2011, και 6.40 μέτρα για τις γυναίκες, που καταρρίφθηκε από την Καντί Σαγκνία το 2015. Το ρεκόρ των αγώνων στους άνδρες αποτελεί και την πρώτη επίδοση στους αγώνες το 2011, και έχει ισοφαριστεί μία φορά: από τον Μίκαελ Τορνέους το 2013. Το ρεκόρ των αγώνων στις γυναίκες έχει καταρριφθεί δύο φορές: από την Έρικα Γιάρντερ το 2013, καθώς και από την Καντί Σαγκνία το 2015.

Ο Μίκαελ Τορνέους, από τη Σουηδία, είναι ο πιο επιτυχημένος αθλητής της διοργάνωσης, έχοντας κερδίσει τρεις χρυσούς τίτλους. Η Έρικα Γιάρντερ από τη Σουηδία, είναι η μοναδική γυναίκα που έχει κερδίσει τέσσερις χρυσούς τίτλους στην πρόσφατη ιστορία των Νορδικών Αγώνων Κλειστού Στίβου.

Από το 2011 έως σήμερα έχουν αναδειχθεί τρεις πρωταθλητές από δύο διαφορετικές χώρες στους άνδρες και δύο πρωταθλητές από μία χώρα στις γυναίκες. Οι πρώτοι πρωταθλητές ήταν ο Μίκαελ Τορνέους στους άνδρες και η Έρικα Γιάρντερ στις γυναίκες από τη Σουηδία το 2011. Οι πιο πρόσφατοι πρωταθλητές είναι ο Αντρέας Ότερλινγκ και η  Καντί Σαγκνία από τη Σουηδία.

Η Σουηδία είναι η πιο επιτυχημένη χώρα στο αγώνισμα, έχοντας κερδίσει εννέα χρυσά μετάλλια, τέσσερα στους άνδρες και πέντε στις γυναίκες. Η Φινλανδία είναι στη δεύτερη θέση με ένα χρυσό μετάλλιο, μόνο στους άνδρες. 
## Κάτοχοι μεταλλίων
thumb|right|Ο δευτεραθλητής το 2012, Τόμι Εβιλά.
### Ανδρών

#### Μετάλλια ανά αθλητή

#### Μετάλλια ανά χώρα

### Γυναικών
thumb|right|Η πρωταθλήτρια από το 2011 έως το 2014, Έρικα Γιάρντερ.

#### Μετάλλια ανά αθλήτρια

#### Μετάλλια ανά χώρα

## Βαθμολογία

## Εξέλιξη ρεκόρ αγώνων
### Ανδρών

### Γυναικών

## Παραπομπές

## Εξωτερικοί σύνδεσμοι
*Επίσημη ιστοσελίδα της NA

Κατηγορία:Νορδικοί Αγώνες Κλειστού Στίβου
Κατηγορία:Άλμα εις μήκος
Πολύζηλος ο Αθηναίος

Ο **Πολύζηλος ο Αθηναίος** (5ος αι. π.Χ.) ήταν ποιητής της παλαιάς αττικής κωμωδίας.

Η Σούδα αναφέρει τα έργα του: 
:• *Δημοτυνδάρεως*
:• *Νίπτρα*
:• *Αφροδίτης γοναί* [= γέννηση] 
:• *Διονυσίου γοναί*
:• *Μουσών γοναί*.
Σ' αυτά, η Αιλία Ευδοκία πρόσθετε και το *Άρεως γοναί*. 

Ο *Δημοτυνδάρεως* ήταν μια κωμωδία πολιτικού περιεχομένου με θέμα την ανατροπή του Θηραμένη το 411 π.Χ. Τα άλλα έργα ήταν παρωδίες μύθων. 
Από τα έργα του Πολύζηλου διασώθηκαν ελάχιστα αποσπάσματα· περιελήφθησαν από τον Αύγουστο Μάινεκε στη συλλογή *Fragmenta comicorum Graecorum [Αποσπάσματα Ελλήνων κωμικών]*. 

## Παραπομπές


Κατηγορία:Αρχαίοι Έλληνες ποιητές
Κατηγορία:Αρχαίοι Έλληνες κωμικοί ποιητές
Κατηγορία:Αρχαίοι Αθηναίοι
Πολύζηλος ο Ρόδιος

Ο **Πολύζηλος ο Ρόδιος** ήταν ιστορικός άγνωστης εποχής. 

Έγραψε την ιστορία της πατρίδας του σε ένα έργο με τίτλο *Ροδιακά*. Διασώθηκαν ελάχιστα αποσπάσματα.

## Παραπομπές


Κατηγορία:Αρχαίοι Έλληνες συγγραφείς
Κατηγορία:Αρχαίοι Έλληνες ιστορικοί
Κατηγορία:Αρχαίοι Ρόδιοι
Ιωάννης Κουρκούας (κατεπάνω)

Ο **Ιωάννης Κουρκούας** (... - 1010) ήταν Βυζαντινός Κατεπάνω της Ιταλίας από το 1008 έως το θάνατό του. Ήταν της αρμενικής καταγωγής οικογένειας Κουρκούα. 

Κατά την θητεία του αντιμετώπισε την πρώτη εξέγερση των Λομβαρδών στην ελληνική Απουλία. Παλαιότερα ως στρατηγός της Σάμου ο Κουρκούας έφτασε στο Μπάρι τον Μάιο του 1008 ως αντικαταστάτης του Αλέξιου Ξιφία, ο οποίος είχε σκοτωθεί σε μάχη το προηγούμενο έτος. Λίγο μετά, στις 9 Μαΐου 1009, μια εξέγερση που ξεκίνησε στο Μπάρι με επικεφαλής τον Μέλης του Μπάρι γρήγορα εξαπλώθηκε σε άλλες πόλεις. Ο Κουρκούα δεν έζησε αρκετά για να δει την τελική κορύφωση αυτών των ήσσονος σημασίας εξεγέρσεων και την Νορμανδική κυριαρχία σε όλο το Μεσσοτζιόρτζιο. Σκοτώθηκε σε μάχη με τους επαναστάτες είτε στα τέλη του 1009 ή στις αρχές του 1010. Τον Μάρτιο του τελευταίου έτους τον αντικατέστησε ο Βασίλειος Μεσαρντονίτης.

## Πηγές
* 
* John Julius Norwich. *The Normans in the South 1016-1130*. London: Longman, 1967.
* Chalandon, Ferdinand. *Histoire de la domination normande en Italie et en Sicilie*. Paris, 1907. 

Ιωαννης
Κατηγορία:Κατεπάνω της Ιταλίας
Κατηγορία:Βυζαντινοί νεκροί σε μάχη
Αλέξιος Ξιφίας

Ο **Αλέξιος Ξιφίας** ήταν πρωτοσπαθάριος και Κατεπάνω της Ιταλίας από το 1006 μέχρι το θάνατό του το 1007, ενώ πριν ήταν στην υπηρεσία του κατεπάνω Γρηγορίου Ταρχανειώτη τον οποίο και αντικατέστησε. Ανήκε στην βυζαντινή Οικογένεια Ξιφία συγγενής του αποστάτη Νικηφόρου Ξιφία.

Ο Αλέξιος σκοτώθηκε σε μάχη με τους επαναστάτες στο 1007 και τον διαδέχθηκε ο Ιωάννης Κουρκούας.

## Παραπομπές


## Πηγές
* Storia di San Giovanni Rotondo.

Κατηγορία:Πρωτοσπαθάριοι
Κατηγορία:Κατεπάνω της Ιταλίας
Κατηγορία:Βυζαντινοί του 11ου αιώνα
Γρηγόριος Ταρχανειώτης

Ο **Γρηγόριος Ταρχανειώτης** ήταν πρωτοσπαθάριος και Κατεπάνω της Ιταλίας από το 998 έως το 1006. Αντικατέστησε τον Ιωάννη Αμοιρόπουλο σε μια περίοδο όπου από το 988 στην βυζαντινή Απουλία είχαν επαναστατήσει οι Λομβαρδοί με ηγέτη τον Σμαράγδο, το 1006 τον αντικατέστησε ο Αλέξιος Ξιφίας.

Το 1004, οχύρωσε και επέκτεινε το Κάστρο της Δραγονάρας στο Φορτόρε προσθέτοντας τρεις κυκλικούς πύργους και έναν τετράγωνο.

## Παραπομπές


Κατηγορία:Πρωτοσπαθάριοι
Κατηγορία:Κατεπάνω της Ιταλίας
ΚΑτηγορία:Βυζαντινοί του 10ου αιώνα
Διοργανώσεις Ε.Σ.Κ. Ανατολικής Στερεάς και Εύβοιας 2014–15

## Α' Κατηγορία Ανδρών

### Συμμετέχοντες
Βάσει της προκήρυξης της διοργάνωσης, στη διεκδίκηση του Πρωταθλήματος της Α' Κατηγορίας Ανδρών της Ε.Σ.Κ. Ανατολικής Στερεάς και Εύβοιας μπήκαν 10 σύλλογοι καλαθοσφαίρισης.

Την προηγούμενη άνοιξη δεν είχε υποβιβαστεί καμία ομάδα της Ένωσης από τη Γ' Εθνική Κατηγορία. Από τη Β' Κατηγορία Ε.Σ.Κ.Α.Σ.Ε. εξασφάλισαν την άνοδό τους οι ομάδες Αναγέννηση Μαλεσίνας, Αστέρας Αλιβερίου, Κύνος Λιβανάτων και Μάκαρος Άμφισσας. 






### Κανονική Περίοδος

































## Α' Κατηγορία Γυναικών



















2014 2015
Ανατολικη Στερεα Ευβοια
Ανατολικη Στερεα Ευβοια
Μάξιμος Μητσόπουλος

Ο **Μάξιμος Μητσόπουλος** (1897 – 27 Σεπτεμβρίου 1968) ήταν Έλληνας πανεπιστημιακός, καθηγητής Γεωλογίας και Παλαιοντολογίας στο Πανεπιστήμιο της Αθήνας και της Γεωλογίας και Ορυκτολογίας στο ΕΜΠ.

## Βιογραφία
Γεννήθηκε στην Αθήνα και ήταν γιος του Κωνσταντίνου Μητσόπουλου, φυσιοδίφη και καθηγητή. Σπούδασε Φυσική στα πανεπιστήμια της Αθήνας, του Βερολίνου και του Μονάχου. Το 1921 ανέλαβε επιμελητής του Γεωλογικού και Παλαιοντολογικού Μουσείου. Το 1955 εξελέγη τακτικό μέλος της Ακαδημίας Αθηνών. Από το 1950 ως το 1951 και από το 1960 ως το 1961 διετέλεσε κοσμήτορας του ΕΚΠΑ.  Ήταν επίσης πρόεδρος της Ακαδημίας το 1967. Για τις έρευνές του στη Δυτική Θράκη και τις μελέτες του στην Ηλεία και στην Ακαρνανία τιμήθηκε από την Ακαδημία (1931 και 1938).
Απεβίωσε τον επόμενο χρόνο, ενώ ήταν πρόεδρος της Ελληνικής Γεωλογικής Εταιρείας, σε ηλικία 71 ετών.

## Μερικά έργα
*"Το ανώτερο λιάσιο στα περίχωρα της λίμνης του Κόμο" (1929)
*"Συμβολή στη γνώση της πανίδας των κεφαλοπόδων του ανωτέρου λιασίου" (1930)
*"Το θαλάσσιο τεταρτογενές στη χερσόνησο της Περαχώρας" (1933)
*"Γεωλογικές έρευνες για πετρέλαια στη Μακεδονία" (1938)
*"Για την ηλικία και την πανίδα του νεογενούς στην Ηλεία" (1940) 
*"Το κατώτερο πλειόκαινο της Ραφήνας" (1948)
*" Η εξάπλωση της πικερμικής βαθμίδας στη νήσο Εύβοια" (1952)
*Annales Géologiques des Pays Helléniques (δημιουργία του περιοδικού) (στα γαλλικά) (από το 1942)

## Παραπομπές


## Εξωτερικοί σύνδεσμοι
*Μιχαήλ Δ. Δερμιτζάκης Νικόλαος Κ. Συμεωνίδης Ε. Γεωργιάδου-Δικαιούλια, Προσωπικότητες του κλάδου: Μάξιμος Κ. Μητσόπουλος (Prominent scientists of the field: Maximos K. Mitsopoulos)
* Κληροδότημα Μητσοπούλου Μάξιμου

Κατηγορία:Έλληνες γεωλόγοι
Κατηγορία:Παλαιοντολόγοι
Κατηγορία:Πρόεδροι της Ακαδημίας Αθηνών
Κατηγορία:Έλληνες πανεπιστημιακοί του 20ού αιώνα
Κατηγορία:Μέλη της Ακαδημίας Αθηνών
Αϊσέ Σουλτάνα (σύζυγος του Οσμάν Β΄)

Η **Χασεκί Αϊσέ Σουλτάν** (Οθ. Τούρκικα:عایشه سلطان) (Τούρκικα: *Haseki Ayşe Sultan*, 1607-1640) ήταν η πρώτη σύζυγος του Σουλτάνου Οσμάν Β΄ της Οθωμανικής Αυτοκρατορίας και Χασεκί Σουλτάν του.

Ο πλήρης τίτλος ήταν: ***Devletlu İsmetlu Haseki Ayşe Sultan Aliyyetü'ş-Şân Hazretleri***

## Βιογραφία
Η Αϊσέ Σουλτάν γεννήθηκε το 1607 και ήταν κόρη του Αχμέτ Εφέντι. Είχε δεσμούς με την αυτοκρατορική οικογένεια. Η γιαγιά της ήταν μια από τις κόρες της Χατιτζέ Σουλτάν, κόρης του Σελίμ Α΄ και αδελφής του Σουλεϊμάν Α΄ του Μεγαλοπρεπή, πράγμα που σημαίνει ότι ήταν Χανίμ Σουλτάν. Ήταν, επίσης, εγγονή του πολιτικού Περτέβ Πασά.

Ο γάμος της με τον Οσμάν φαίνεται να έλαβε χώρα τον Ιανουάριο του 1620 καθώς την συνάντησε τον Δεκέμβριο του 1619. Μετά το θάνατο του Οσμάν το 1622 έμεινε στο αυτοκρατορικό παλάτι. Η τελευταία καταγεγραμμένη παρουσία της ήταν το 1640.

Πέθανε μετά το 1640. Ο τόπος ταφής της βρίσκεται στο Εγιούπ νεκροταφείο, στην Κωνσταντινούπολη. Τάφηκε μαζί με τον πατέρα της και τα άλλα μέλη της οικογένειας της.

## Παραπομπές


## Πηγές
* "Turkey: The Imperial House of Osman". web.archive.org. Retrieved 6 February 2014.
* Gabriel Piterberg (2003). *An Ottoman Tragedy: History and Historiography at Play*. University of California Press. pp. 18–19. ISBN 978-0-520-93005-6.
* Anthony Dolphin Alerson (1956). *The Structure of the Ottoman Dynasty*. Clarendon Press.
* "Consorts Of Ottoman Sultans (in Turkish)". Ottoman Web Page.
* Leslie P. Peirce (1993). *The Imperial Harem: Women and Sovereignty in the Ottoman Empire*. Oxford University Press. pp. 106–107. ISBN 978-0-195-08677-5.
* Ahmed Akgündüz, Said Öztürk (2011). *Ottoman History: Misperceptions and Truths*. Oxford University Press. ISBN 978-9-090-26108-9.
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback).
* Yavuz Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover).

Κατηγορία:Σουλτάνες της Οθωμανικής Αυτοκρατορίας
Κατηγορία:Οθωμανοί
Αντοανέτα Στεφάνοβα

Η **Αντοανέτα Στεφάνοβα** (*Антоанета Стефанова*, 19 Απριλίου 1979) είναι Βουλγάρα γκρανμαίτρ και πρώην παγκόσμια πρωταθλήτρια γυναικών στο σκάκι.

## Βιογραφικά στοιχεία
Η Στεφάνοβα γεννήθηκε στη Σόφια της Βουλγαρίας. Όταν ήταν τεσσάρων ετών, έλαβε μαθήματα σκακιού από τον πατέρα της, Άντον Στεφάνοβ, ο οποίος είναι καλλιτέχνης σχεδιαστής.

## Σκακιστική καριέρα
Το 1989, η Στεφάνοβα κέρδισε το Παγκόσμιο Σκακιστικό Πρωτάθλημα Νεανίδων (κάτω των 10 ετών) στην Αγουαδίγια του Πουέρτο Ρίκο. Το 1992, σε ηλικία 13 ετών, η Στεφάνοβα έπαιξε στην πρώτη της Σκακιστική Ολυμπιάδα στην Μανίλα στις Φιλιππίνες και από το 1992 μέχρι το 2010 πήρε μέρος συνολικά δέκα φορές στις Ολυμπιάδες με την ομάδα της Βουλγαρίας. Το 1997, μπήκε στη λίστα της Διεθνούς Σκακιστικής Ομοσπονδίας με τις δέκα καλύτερες σκακίστριες του κόσμου.

Τον Ιούνιο του 2003 τιμήθηκε από την Διεθνή Σκακιστική Ομοσπονδία με τον ύψιστο τίτλο της γκρανμαίτρ και το 2004 έγινε η δέκατη κάτοχος του τίτλου της Παγκόσμιας Πρωταθλήτριας Γυναικών, σε ένα νοκ-άουτ τουρνουά 64 σκακιστριών που πραγματοποιήθηκε στην Ελίστα της Καλμίκιας, υπό την αιγίδα της FIDE. Έχασε τον τίτλο στον επόμενο κύκλο του Παγκοσμίου Πρωταθλήματος Γυναικών, το 2006, από την Κινέζα διεκδικήτρια Ζου Γιούχουα.

Το 2012, η Στεφάνοβα έχασε το τάι-μπρέικ στον τελικό του Παγοσμίου Πρωταθλήματος Γυναικών, από την Ρωσίδα Άννα Ουσένινα, αλλά
την ίδια χρονιά έγινε Παγκόσμια Πρωταθλήτρια Γυναικών στο γρήγορο (ράπιντ) σκάκι, στο Μπατούμι της Γεωργίας, το οποίο διεξήχθη με το ελβετικό σύστημα 11 γύρων (κέρδισε πετυχαίνοντας 6 νίκες και 5 ισοπαλίες).

## Παραπομπές


## Εξωτερικοί σύνδεσμοι

* 
* 
* 

Κατηγορία:Βούλγαροι σκακιστές
Αργυρός του Μπάρι

Ο **Αργυρός του Μπάρι** (*[[ιταλικά]]: Argiro*, Μπάρι, περ. 1000 – Βιέστε, 1068) ήταν Λομβαρδός επαναστάτης, και επικεφαλής τού Ρωμαϊκού (Βυζαντινού) Κατεπανάτου της Ιταλίας από το 1051 έως το 1058. 

Ήταν ο γιος του Λομβαρδού εισβολέα Μέλο και της Μαράλντα. Το 1011, μετά την ήττα τού πατέρα του, ο οποίος είχε εξεγερθεί εναντίον των Ρωμαίων (Βυζαντινών), ο νεαρός Αργυρός συνελήφθη και μεταφέρθηκε στην Κωνσταντινούπολη μαζί με τη μητέρα του. Το όνομα Αργυρός, που είναι βυζαντινό και όχι ιταλικό, πιστεύεται δεν είναι το πραγματικό του, αλλά τού δόθηκε από τους Ρωμαίους (Βυζαντινούς) κατά την κράτησή του στην Κωνσταντινούπολη.

Το 1039 επέστρεψε στην Ρωμαϊκή (Βυζαντινή) Ιταλία με σκοπό να αποκαταστήσει την τάξη στην Απουλία. Ο Αργυρός αντιμετώπισε επιτυχημένα τους Λομβαρδούς νικώντας σε πολλές μάχες, και τού απονεμήθηκε ο τίτλος του *Δούκα της Απουλίας*, τίτλο είχε σφετεριστεί ο πατέρας του. Το 1050 έλαβε το αξίωμα του Μαγίστρου και το 1051 του Κατεπάνω.

## Παραπομπές


## Πηγές
*  Σπυρίδωνος Λάμπρου, *[https://books.google.gr/books?id=lQ-xCAAAQBAJ&pg=PA241&lpg=PA241&dq=%CE%91%CE%BB%CE%AD%CE%BE%CE%B9%CE%BF%CF%82+%CE%9E%CE%B9%CF%86%CE%AF%CE%B1%CF%82&source=bl&ots=RazXyJvRSj&sig=FAsfOBxnvuOdzjofeFH1Qz65-lo&hl=el&sa=X&ved=0CCkQ6AEwBWoVChMIk6Os5LarxwIVxYkaCh14Gg4a#v=onepage&q=%CE%91%CE%BB%CE%AD%CE%BE%CE%B9%CE%BF%CF%82%20%CE%9E%CE%B9%CF%86%CE%AF%CE%B1%CF%82&f=false Ιστορία της Ελλάδος από των αρχαιοτάτων χρόνων μέχρι της Αλώσεως της Κωνσταντινουπόλεως (1453)]*, εκδόσεις Πελεκάνος, isbn 978-618-04-0053-9, από τα google books
* Lupo Protospata, *Chronicon*
* *Annales Barenses*
* G. De Blasiis, *L'insurrezione pugliese e la conquista normanna nel secolo XI*, 3 voll. Napoli 1869-73,
* Jules Gay,  *L'Italia meridionale e l'Impero Bizantino dall'avvento di Basilio 1. dalla resa di Bari ai Normanni (867-1071)*. Firenze 1917 (ed. orig. francese 1904)
* John Julius Norwich, *I Normanni nel Sud: 1016-1130*. Mursia, Milano 1971 (ed. orig. *The Normans in the South 1016-1130*. Longmans: Londra, 1967).

Κατηγορία:Λομβαρδοί
Κατηγορία:Κατεπάνω της Ιταλίας
Κατηγορία:Βυζαντινοί επαναστάτες
Κατηγορία:Βυζαντινοί του 11ου αιώνα
Γεώργιος Μαρκάκης

Ο **Γεώργιος Μαρκάκης** του Ευσεβίου (18 Απριλίου 1899 - 14 Μαρτίου 1988) ήταν Έλληνας  πολιτικός μηχανικός και υπουργός.
## Βιογραφία
Γεννήθηκε στη Λαμία. Σπούδασε Πολιτικός Μηχανικός στο Εθνικό Μετσόβιο Πολυτεχνείο. Εισήλθε στην υπηρεσία του Υπουργείου Δημοσίων Έργων το 1919. Υπήρξε Γενικός Διευθυντής Δημοσίων Έργων. Στην κυβέρνηση του Παναγιώτη Πιπινέλη ανέλαβε υπουργός Δημοσίων Έργων από τις 19 Ιουνίου 1963 ως τις 28 Σεπτεμβρίου του ίδιου χρόνου.
Πέθανε σε ηλικία 89 ετών το 1988 και κηδεύτηκε από το Πρώτο Νεκροταφείο Αθηνών στις 15 Μαρτίου. Ήταν παντρεμένος με την Πελαγία Πελένη.

## Παραπομπές


Κατηγορία:Έλληνες υπουργοί Δημοσίων Έργων
Μεριάρχης (κατεπάνω)

**Μεριάρχης** (ιταλικά Miriarca) ήταν ο τίτλος μιας βυζαντινής προσωπικότητας γνωστής μόνο για την θητεία της σαν Κατεπάνω της Ιταλίας από το 1060 ως το 1061 και τα βυζαντινά στρατεύματα που τον συνόδευαν. Είναι άγνωστο αν ήταν αυτό το όνομα του ή αποτελούσε τον στρατιωτικό τίτλο του ή κάποιο προσωνύμιο που του απέδωσαν. 

Το 1060 ο Μεριάρχης κατέφθασε στη βυζαντινή Ιταλία και οδήγησε ένα μεγάλο στρατό κατά των Νορμανδών του Τάραντα, του Μπρίντιζι, της Ύριας, και του Οτράντο καταλαμβάνοντάς τες. Δέχτηκε πολιορκία στο Μέλφι από τον Ροβέρτο Γυισκάρδο όπου αργότερα κατατρόπωσε τους μουσουλμάνους στη Σικελία. Τον διαδέχθηκε ο Μαρούλης το 1061.

## Παραπομπές


## Πηγές
* Gay Jules, *L'Italie méridionale et l'empire Byzantin: Livre II*, Burt Franklin: New York, 1904.

Κατηγορία:Κατεπάνω της Ιταλίας
Εκείνος κι εκείνος (σειρά)

**Εκείνος κι εκείνος** ήταν ο τίτλος μιας σατιρικής τηλεοπτικής σειράς, που προβλήθηκε στο ΕΙΡΤ από τις 19 Ιουνίου 1972 έως τις 9 Φεβρουαρίου 1974. Το σενάριο ήταν του Κώστα Μουρσελά. Η σειρά ήταν σατιρική, σε μορφή βίντεο, και ολοκληρώθηκε σε δύο κύκλους με 103 δεκαπεντάλεπτα επεισόδια. Ημέρα προβολής ήταν στον πρώτο κύκλο η Δευτέρα και στον δεύτερο το Σάββατο. Πρωταγωνιστές της σειράς ήταν ο Βασίλης Διαμαντόπουλος και ο Γιώργος Μιχαλακόπουλος.

## Υπόθεση
Ο Λουκάς (Βασίλης Διαμαντόπουλος) και ο Σόλων (Γιώργος Μιχαλακόπουλος) είναι δύο απλοί άνθρωποι, που σατιρίζουν τα κακώς κείμενα της κοινωνίας και προσπαθούν με σχόλια, απόψεις, συζητήσεις να κατανοήσουν τον παραλογισμό και τον προβληματισμό της σημερινής κοινωνίας. Είναι σαν δύο κλασικοί «Ρωμιοί», που προσπαθούν να καταλάβουν την κοινωνία των τελευταίων χρόνων της Χούντας.

## Συντελεστές
Ηθοποιοί: Βασίλης Διαμαντόπουλος (Λουκάς), Γιώργος Μιχαλακόπουλος (Σόλων), Νίκος Κούρος, Ελπίδα Μαζαράκη, Βάντα Καρακατσάνη, Στέλιος Λιονάκης, Δημήτρης Μπικηρόπουλος, Βασίλης Τσιβιλίκας, Άννα Κυριακού, Τζούλια Αργυροπούλου.

Σενάριο: Κώστας Μουρσελάς

Σκηνοθεσία: Κωστής Ζώης (15 επεισόδια), Βασίλης Διαμαντόπουλος (43 επεισόδια), Φώτης Λαζαρίδης (45 επεισόδια)

Τηλεσκηνοθεσία: Βασίλης Βλαχοδημητρόπουλος (52 επεισόδια), Μιχάλης Παπανικολάου (51 επεισόδια)

Παραγωγός: Νίκος Νικολαρέας

Εταιρεία παραγωγής: Τομή (78 επεισόδια), T.V.-R.C. (25 επεισόδια)

Μουσική: Κωστής Ζώης

Σκηνικά: Μανώλης Μαριδάκις

Φωτογραφία: Γιώργος Μακρινός

Μουσική τίτλων: Baba O'Riley του ροκ συγκροτήματος The Who του 1971.

## Ριμέικ
Η σειρά "Εκείνος και εκείνος" ξαναγυρίστηκε το 1989, με σκηνοθέτη τον Κώστα Κουτσομύτη, διότι η αρχική σειρά δεν είχε διασωθεί, παρά μόνο ένα απόσπασμα από το επεισόδιο "Το αυγό". Δεκατρία από τα σενάρια του Κώστα Μουρσελά ξαναμεταφέρθηκαν από την ΕΤ2, στην τηλεόραση με το αρχικό δίδυμο (Βασίλης Διαμαντόπουλος και Γιώργος Μιχαλακόπουλος), αλλά με άλλους συμπρωταγωνιστές (Μαρί Κωνσταντάτου, Τάσος Κωστής, Σταμάτης Τζελέπης, Τίμος Περλέγκας, Δημήτρης Κατσιμάνης, Χρήστος Κόκκινος και Τσιμάρας Τζανάτος) και σκηνογράφο (Μικές Καραπιπέρης). Το πρώτο επεισόδιο προβλήθηκε στις 9 Μαρτίου 1989 με ημέρα προβολής Πέμπτη. Η σειρά ολοκληρώθηκε σε 13 ημίωρα επεισόδια.

Το ριμέικ ήταν αξιόλογο, όχι τόσο επίκαιρο όσο το αρχικό έργο, είναι το μόνο που διασώζεται. Επαναπροβλήθηκε από την ΕΡΤ το 1990, το 1991, το 1992, το 1999, αλλά και αρκετές φορές μετά το 2000, με πρόσφατη το καλοκαίρι του 2024 από την ΕΡΤ2.

## Λίστα επεισοδίων του ριμέικ
#Στάση λεωφορείου
#Το αυγό
#Ταυτότητα (μέρος 1)
#Ταυτότητα (μέρος 2)
#Ο τροχός
#Μια δουλειά αλλιώτικη από τις άλλες
#Η σφραγίδα
#Τα δόντια
#Ελένη
#Ο θαυμαστός κύριος Κλήμης (μέρος 1)
#Ο θαυμαστός κύριος Κλήμης (μέρος 2)
#Συζήτηση περί παραλόγου (μέρος 1)
#Συζήτηση περί παραλόγου (μέρος 2)

## Ενδιαφέροντα στοιχεία
*Το ριμέικ κυκλοφόρησε σε 10 DVD από τη Ραδιοτηλεόραση τον Αύγουστο του 2008.
*Ο Γιώργος Μιχαλακόπουλος ως Σόλων, ξεχώριζε από τα γυαλιά του.

Κατηγορία:Τηλεοπτικές σειρές ΕΡΤ
Ιπποκράτης Παπαβασιλείου

Ο **Ιπποκράτης Παπαβασιλείου** (1868 - 1951) ήταν Έλληνας στρατιωτικός.
## Βιογραφία
Γεννήθηκε στην Πάρο, σπούδασε στη Στρατιωτική Σχολή Ευελπίδων και έκανε μετεκπαίδευση στο Βερολίνο. Έλαβε μέρος στον Πόλεμο του 1897, στους Βαλκανικούς Πολέμους και στην Μικρασιατική Εκστρατεία ως υποστράτηγος. Με το βαθμό αυτόν αποστρατεύτηκε για πολιτικούς λόγους το 1922 (ήταν βασιλόφρων). Από το 1914 ως το 1917 υπηρέτησε ως επιτελάρχης του Α΄ Σώματος Στρατού. Στη συνέχεια αποπέμφθηκε από το στρατό και εκτοπίστηκε σε κυκλαδίτικα νησιά για τις βασιλικές του πεποιθήσεις. Ανακλήθηκε στο στράτευμα το 1920, οπότε προήχθη σε Συνταγματάρχη και ανέλαβε στρατιωτικός ακόλουθος στην Ιταλία και στην Ελβετία.

Διορίστηκε υφυπουργός Ναυτικών στις 5 Αυγούστου 1936 στην κυβέρνηση Μεταξά, ο οποίος υπήρξε συμμαθητής και στενός φίλος του.. Παρέμεινε υφυπουργός και στην κυβέρνηση Κορυζή, ως τις 18 Απριλίου 1941.

Μεταπολεμικά ήταν υποψήφιος βουλευτής στις Κυκλάδες, με την ανεξάρτητη συμμαχία των Κοτζιά, Τουρκοβασίλη και Μανιαδάκη.
Ο Παπαβασιλείου τιμήθηκε με πολλά μετάλλια και παράσημα.

Ανέπτυξε συγγραφικό έργο.

Πέθανε στην Αθήνα το 1951. Ήταν παντρεμένος με την Αλεξάνδρα Ευγενίδου και είχαν 1 γιο και 1 κόρη.

## Έργα
*"Οι Ωμές Αλήθειες του βιβλίου ενός ναυάρχου"
*"Περί Στρατού"
## Πηγές
*Αρχείο ΕΛΙΑ
## Παραπομπές


Κατηγορία:Έλληνες αξιωματικοί του Στρατού Ξηράς
Κατηγορία:Έλληνες υφυπουργοί Ναυτικών
Κατηγορία:Έλληνες βασιλόφρονες
Κατηγορία:Μεταξισμός
Ιωάννης Ραφαήλ

Ο **Ιωάννης Ραφαήλ** ήταν βυζαντινός στρατιωτικός Κατεπάνω της Ιταλίας την περίοδο Σεπτέμβρης-Δεκέμβρης του 1046 μ.Χ.. Αντικατέστησε τον Ευστάθιο Παλατινό. Έφτασε στην βυζαντινή Ιταλία και στο Μπάρι με έναν στρατό από Βαράγγους.

Επειδή οι Βάραγγοι δεν έτυχαν θετικής υποδοχής από τους κατοίκους του Μπάρι, ο Ιωάννης Ραφαήλ μετέφερε την έδρα του κυβερνήτη στο Οτράντο. Η θητεία του έληξε με την αντικατάσταση του από τον Αργυρό τον πιο επιτυχημένο βυζαντινό διοικητή-κατεπάνω στην Ιταλία.

## Πηγές
* Jules Gay, *L'Italie méridionale et l'empire Byzantin: Livre II*, Burt Franklin: New York, 1904.

Κατηγορία:Κατεπάνω της Ιταλίας
Κατηγορία:Βυζαντινοί του 11ου αιώνα
Αδαμάντιος Κωνσταντινίδης

Ο **Αδαμάντιος Κωνσταντινίδης** (1900 - 30 Μαρτίου 1988) ήταν Έλληνας έμπορος, πολιτικός και βουλευτής Ηρακλείου από το 1933 ως το 1935.

## Βιογραφικά στοιχεία
Ήταν παντρεμένος με την Ευαγγελία Κωνσταντινίδου και είχαν 2 κόρες.
### Πολιτική καριέρα
Στις εκλογές του 1933 εξελέγη βουλευτής Ηρακλείου με το κόμμα των Φιλελευθέρων. 

Πέθανε σε ηλικία 88 ετών το 1988 και κηδεύτηκε από τον ιερό ναό Αγίων Θεοδώρων, του Πρώτου Νεκροταφείου Αθηνών.
## Αναφορές


Κατηγορία:Βουλευτές Ηρακλείου
Κατηγορία:Βουλευτές εκλεγμένοι με το κόμμα των Φιλελευθέρων
Αντώνης Στρατής

Ο **Αντώνης Στρατής** (1918 — 19 Οκτωβρίου 1987) ήταν Έλληνας δημοσιογράφος και πολιτικός αναλυτής, στενός φίλος και συνεργάτης του Ανδρέα Παπανδρέου από τα χρόνια που ήταν συμφοιτητές στη Νομική Αθηνών. Μετά το 1981 διετέλεσε ειδικός σύμβουλος στο Πολιτικό Γραφείο του πρωθυπουργού, πρόεδρος της ΕΡΤ 2 και γενικός διευθυντής της Κεντρικής Ένωσης Δήμων και Κοινοτήτων Ελλάδας (ΚΕΔΚΕ).

## Βιογραφικά στοιχεία
Γεννήθηκε το 1918 στην Άνδρο των Κυκλάδων και ήταν ανηψιός του συνδικαλιστή και βουλευτή της Αριστεράς Δημήτρη Στρατή. Μεγάλωσε στα Πατήσια και τελείωσε το 8ο Γυμνάσιο Αθηνών. Μπήκε στη Νομική Αθηνών το 1937 μαζί με τον Ανδρέα Παπανδρέου, με τον οποίο γρήγορα έγιναν στενοί φίλοι.

Το 1939 συνελήφθη από την Γενική Ασφάλεια Αθηνών της Αστυνομίας Πόλεων μαζί με την τροτσκιστική ομάδα στην οποία συμμετείχε και ο Ανδρέας Παπανδρέου, που λειτουργούσε υπό την αιγίδα της *ΕΟΚΔΕ (Ενιαία Οργάνωση Κομμουνιστών—Διεθνιστών Ελλάδας)* του Παντελή Πουλιόπουλου.

Ενώ ο Ανδρέας Παπανδρέου μετά από αυτή την περιπέτεια έφυγε για την Αμερική, ο Στρατής παρέμεινε στην Ελλάδα και φυλακίστηκε. Μετά την κατάρρευση του μετώπου τον Απρίλιο του 1941 και την έναρξη της Κατοχής, αποφυλακίστηκε και στις αρχές του 1942 πήρε μέρος στην ίδρυση του ΕΑΜ ως εκπρόσωπος της Νεολαίας του Σοσιαλιστικού Κόμματος.

Την 25η Μαρτίου 1942 είχε πρωταγωνιστικό ρόλο στην εκδήλωση της πρώτης μεγάλης αντιφασιστικής εκδήλωσης στην Αθήνα. Ένα μήνα μετά, δραπέτευσε με πλοιάριο στη Μέση Ανατολή. Πήρε μέρος στην εξέγερση των δημοκρατικών αξιωματικών και στρατιωτών και φυλακίστηκε από τους Άγγλους. Στην Ελλάδα επέστρεψε το 1945, ολοκλήρωσε τις σπουδές του στη Νομική Σχολή και έκανε μεταπτυχιακά στις πολιτικές επιστήμες.

Όταν ο Ανδρέας Παπανδρέου επέστρεψε στην Ελλάδα το 1961, ανανέωσαν τη φιλία τους. Στα χρόνια της Μεταπολίτευσης, υπήρξε αρθρογράφος και πολιτικός αναλυτής στις εφημερίδες «Εξόρμηση» και «Το Βήμα της Κυριακής», ενώ το 1981 ορίστηκε ειδικός σύμβουλος στο Πολιτικό Γραφείο του πρωθυπουργού, θέση στην οποία παρέμεινε έως το 1986, οπότε ανέλαβε πρόεδρος της ΕΡΤ 2. Επίσης, από το 1983 είχε και τη θέση του γενικού διευθυντή της Κεντρικής Ένωσης Δήμων και Κοινοτήτων Ελλάδας (ΚΕΔΚΕ).

Στις 2 Οκτωβρίου 1987 ο Αντώνης Στρατής υπέστη καρδιακή ανακοπή, η οποία αρχικά αντιμετωπίστηκε από τους γιατρούς, αλλά είχε ως αποτέλεσμα να μείνει ο εγκέφαλός του χωρίς οξυγόνο για 5 λεπτά. Περιήλθε σε κώμα και τελικά εξέπνευσε στις 19 Οκτωβρίου 1987, σε ηλικία 69 ετών.

Ο πρωθυπουργός Ανδρέας Παπανδρέου δήλωσε μετά το θάνατό του:

«*Ο Αντώνης Στρατής, σύντροφος και φίλος από τα πανεπιστημιακά θρανία, υπήρξε υπόδειγμα ήθους και ευπρέπειας. Αφιέρωσε ολόκληρη τη ζωή του στον αγώνα για τη Δημοκρατία, την εθνική ανεξαρτησία, την κοινωνική δικαιοσύνη. Η συμβολή του στους αγώνες του λαού μας υπήρξε ανεκτίμητη. Θρηνώ το χαμό του συνεπή αγωνιστή και αγαπημένου φίλου*».

## Παραπομπές


Κατηγορία:Έλληνες πολιτικοί
Κατηγορία:Έλληνες δημοσιογράφοι του 20ού αιώνα
Κατηγορία:Πολιτικοί του ΠΑΣΟΚ
Γιον Χουαρίστι

Ο **Γιον Χουαρίστι Λιναθέρο** (Jon Juaristi Linacero, Μπιλμπάο, 6 Μαρτίου 1951) είναι ισπανός συγγραφέας. Έχει δημοσιεύσει διάφορες ποιητικές συλλογές, όντας μέλλος της βασκικής πρωτοπορίας του περιοδικού Pott τη δεκαετία του 1980 και φίλος του σημαντικότερου βάσκου ποιητή του 20ού αιώνα, Γκαβριέλ Αρέστι. 

Ενδιαφέρον παρουσιάζουν και τα δοκίμιά του που επικεντρώνονται στην ανάλυση και διάψευση των μύθων του βασκικού μα και του ισπανικού εθνικισμού. Τέτοια είναι το *El linaje de Aitor. La invención de la tradición vasca* ('Η γενιά του Αϊτόρ. Η εφεύρεση της βασκικής παράδοσης', 1984) και το *Vestigios de Babel. Para una arqueología de los nacionalismos españoles* ('Απομεινάρια της Βαβέλ. Προς μία αρχαιολογία των ισπανικών εθνικισμών', 1992). Έχει υπάρξει μέλος της ΕΤΑ αν και σταδιακά άλλαξε τις πολιτικές του θέσεις και βρέθηκε στη θέση του διευθυντή του Ινστιτούτου Θερβάντες μεταξύ 2001 και 2004 επί κυβέρνησης Αθνάρ.

## Παραπομπές


## Εξωτερικοί σύνδεσμοι
* 

Κατηγορία:Ισπανοί δοκιμιογράφοι
Κατηγορία:Ισπανοί συγγραφείς στα βασκικά
Κατηγορία:Βάσκοι συγγραφείς
Φέλιξ ντε Αθούα

Ο **Φέλιξ ντε Αθούα Καμέλια** (, Βαρκελώνη, 30 Απριλίου 1944) είναι ισπανός συγγραφέας και μέλος της Ισπανικής Βασιλικής Ακαδημίας της Γλώσσας. Έχει γράψει ποίηση, μυθιστορήματα εκ των οποίων έχουν μεταφραστεί στα ελληνικά το *Η ιστορία ενός ηλιθίου όπως την αφηγείται ο ίδιος ή Το περιεχόμενο της ευτυχίας.* Τα δοκίμιά του ασχολούνται κυρίως με την αισθητική και τη λογοτεχνία. Είναι τακτικός συνεργάτης των εφημερίδων *[[El País]]* και του *El Periódico de Catalunya*.

## Παραπομπές


Κατηγορία:Ισπανοί δοκιμιογράφοι
Κατηγορία:Ισπανοί ποιητές
Κατηγορία:Ισπανοί ακαδημαϊκοί
Χουλιάν Μαρίας

Ο **Χουλιάν Μαρίας Αγιλέρα** (Julián Marías Aguilera, Βαγιαδολίδ, 17 Ιουνίου 1914 - 15 Δεκεμβρίου 2005) ήταν ισπανός φιλόσοφος και ακαδημαϊκός. Υπήρξε μαθητής του Ορτέγα ι Γκασέτ και μέλος της Βασιλικής Ακαδημίας της Γλώσσας. Είναι πατέρας του γνωστού συγγραφέα Χαβιέρ Μαρίας.

Παρόλες τις φιλοσοφικές διαφορές του με τον Ορτέγα, κυρίως σε θέματα σεβασμού του ρωμαιοκαθολικισμού, το φιλοσοφικό του έργο αποτελεί συνέχεια του έργου του καθηγητή του, χωρίς να λείπουν και κείμενα που ξεφεύγουν από το βάρος της κληρονομιάς του σημαντικότερου ισπανού φιλοσόφου των τελών του 19ου αιώνα. Συνέγραψε πληθώρα βιβλίων για ακαδημαϊκή χρήση σχετικά με την ιστορία της φιλοσοφίας μα και την πολιτισμική ιστορία της Ισπανίας. 

## Παραπομπές


## Εξωτερικοί σύνδεσμοι
* 

Κατηγορία:Ισπανοί φιλόσοφοι
Κατηγορία:Ισπανοί δοκιμιογράφοι
Κατηγορία:Φιλόσοφοι του 20ού αιώνα
Κατηγορία:Φιλόσοφοι του 21ου αιώνα
Χοσέ Μαρία Βαλβέρδε

Ο **Χοσέ Μαρία Βαλβέρδε Πατσέκο** (*José María Valverde Pacheco*, Βαλένθια δε Αλκάνταρα, 26 Ιανουαρίου 1926 - Βαρκελώνη, 6 Ιουνίου 1996) ήταν ισπανός φιλόσοφος, ακαδημαϊκός, ποιητής και μεταφραστής του Σαίξπηρ και του Τζέιμς Τζόις. Η ιδεολογική του πορεία ξεκίνησε από την υποστήριξη του Φράνκο για να καταλήξει σε θέσεις συνεγγείς με τον χριστιανικό μαρξισμό της Λατινικής Αμερικής των δεκαετιών του 1970 και 1980. Αντίστοιχα, η ποίησή του χαρακτηρίζεται από μια βαθειά αίσθηση του θείου.

## Παραπομπές


## Εξωτερικοί σύνδεσμοι
* 

Κατηγορία:Ισπανοί δοκιμιογράφοι
Κατηγορία:Ισπανοί ποιητές
Κατηγορία:Ισπανοί φιλόσοφοι
Κατηγορία:Ισπανοί μεταφραστές
Ζοάν Φερατέ

Ο **Ζοάν Φερατέ** **ι Σολέρ** (Joan Ferraté, Ρέους, 1924 - Βαρκελώνη, 2003) ήταν ένας από τους σημαντικότερους καταλανούς ακαδημαϊκούς του δεύτερου μισού του 20ού αιώνα. Μετέφρασε Καβάφη και έλληνες λυρικούς όπως τον Ανακρέοντα ενώ αφιέρωσε μελέτες και στον Κάρλες Ρίβα. Ήταν αδερφός του ποιητή Γκαβριέλ Φερατέ.

## Παραπομπές


Κατηγορία:Καταλανοί λογοτέχνες
Ομφάλιον (Ήπειρος)

Με την ονομασία **Ομφάλιον** ήταν γνωστή κατά την αρχαιότητα πόλη στην Ήπειρο.

Για το Ομφάλιον υπήρχε αναφορά από τον Κλαύδιο Πτολεμαίο ως πόλης εντός της περιοχής των Χαόνων Σε ότι αφορά την σημερινή τοποθεσία εκτιμάται πως ταυτίζεται με την πόλη Πρεμετή, ενδεχομένως και το Λάμποβο (κοντά στο Αργυρόκαστρο) της Αλβανίας. Σύμφωνα με τον Άγγλο μελετητή της αρχαιοελληνκής μυθολογίας του 18ου αιώνα Τζέικομπ Μπράιαντ (1715–1804), υπάρχει αρχαία μνεία ότι οι κάτοικοι της Δωδώνης ονομάζονταν *Ομφαλιείς*. Θεωρούσε έτσι ότι το Ομφάλιον της Ηπείρου βρισκόταν στην περιοχή του αρχαίου μαντείου, διότι ονομασίες όπως *Ομφαλός*, *Ομφαλία* συσχετίζονταν με μαντεία και τα γύρω από αυτά μέρη ονομάζονταν συχνά *χωρίον Ομφάλιον*.

## Παραπομπές


Κατηγορία:Πόλεις της αρχαίας Ηπείρου
Κατάλογος φυσικών επαρχιών της Ανδαλουσίας

Αυτές είναι οι φυσικές επαρχίες (κομάρκας) της Ανδαλουσίας όπως προβλέπονται από το Καθεστώς Αυτοδιοίκησης της Περιφέρειας.

Κατηγορία:Ανδαλουσία
Παλλάντιο Αρκαδίας

Το **Παλλάντιο** είναι οικισμός του Δήμου Τρίπολης στην Πελοπόννησο.

## Γενικά στοιχεία
Το Παλλάντιο βρίσκεται σε απόσταση περίπου 7 χλμ. νότια από το κέντρο της Τρίπολης, κοντά στην αρχαία πόλη Παλλάντιο (3 χλμ.). Το 2021 απογράφησαν 168 κάτοικοι ενώ το 2011 ήταν197. Οι κάτοικοί του ασχολούνται με τη γεωργία και κτηνοτροφία.

Από το αρχαίο Παλλάντιο λέγεται ότι ξεκίνησαν άποικοι υπό τον Εύανδρο που ίδρυσαν τη Ρώμη. Για τον λόγο αυτόν ο Ρωμαίος αυτοκράτορας Αντωνίνος Πίος ανακήρυξε την πόλη ανεξάρτητη και προνομιούχο. Από το αρχαίο Παλλάντιο ελάχιστα ευρήματα έχουν βρεθεί. Σήμερα το χωριό ανήκει στο Δήμο Τρίπολης. Κοντά στο χωριό είναι τα χωριά Θάνας (Β.), Εύανδρο (Ν.) και ο οικισμός Περπατάρης (Α.).

Στην Εκστρατεία του Μοριά καταγράφεται με την ονομασία *Bésiri* να υπάγεται στην Επαρχία Τριπολιτσάς (*Tripolitsa*) και να έχει πληθυσμό 14  οικογένειες (συνολικά 77 άτομα) ενώ αργότερα στο "Αρχείον Ιωάννου Καποδίστρια" ως *Μπεσίρι* να έχει 31 οικογένειες (συνολικά 134 άτομα).

Το χωριό Παλλάντιο ονομαζόταν και *Μπεσίρι* παλιότερα.

## Παραπομπές


Κατηγορία:Χωριά της περιφερειακής ενότητας Αρκαδίας
Κατηγορία:Δήμος Τρίπολης
Ντιέγο Μπουονανότε

Ο **Ντιέγο Μπουνανότε** (*Diego Mario Buonanotte*, Τεοδελίνα, Σάντα Φε, 19 Απριλίου 1988), είναι Αργεντινός ποδοσφαιριστής που αγωνίζεται ως ακραίος επιθετικός ή επιθετικός μέσος.

Ξεκίνησε την καριέρα του στη Ρίβερ Πλέιτ και πέρασε από τις ισπανικές ομάδες της Μάλαγα και της Γρανάδα. Συμμετείχε στην ομάδα της Αργεντινής που κέρδισε το χρυσό μετάλλιο στους Ολυμπιακούς του 2008.Επισης έπαιξε καθοριστικο ρόλο στην ΑΕΚ.

## Παραπομπές




Κατηγορία:Αργεντινοί ποδοσφαιριστές 
Κατηγορία:Μέσοι ποδοσφαιριστές 
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ξένοι ποδοσφαιριστές στην Ισπανία 
Κατηγορία:Ξένοι ποδοσφαιριστές στην Ελλάδα 
Κατηγορία:Ποδοσφαιριστές στους Θερινούς Ολυμπιακούς Αγώνες 2008
Κατηγορία:Ολυμπιονίκες του ποδοσφαίρου
Σωσικράτης

Με το όνομα **Σωσικράτης** είναι γνωστά τα κάτωθι ιστορικά πρόσωπα: 
:*  Σωσικράτης (στρατηγός)· στρατηγός της Αχαϊκής συμπολιτείας (2ος π.Χ. αιώνας).
:*  Σωσικράτης ο Ρόδιος· ιστορικός από τη Ρόδο (2ος π.Χ. αιώνας).
:*  Σωσικράτης (κωμωδιογράφος)· ποιητής της μέσης ή - πιθανότερα - της νέας κωμωδίας.
:*  Σωσικράτης ο Φαναγορίτης ή **Σώστρατος**· ποιητής της αλεξανδρινής εποχής από την Φαναγορία της Μαύρης θάλασσας.
:*  Σωσικράτης (επίσκοπος) ή **Σωκράτης**· επίσκοπος Καρπασίας, ένας από τους τοπικούς αγίους της Κύπρου. Μνημονεύεται από τον χρονικογράφο Μαχαιρά.
Payola (άλμπουμ)

Το "**Payola**" είναι το δεύτερο στούντιο άλμπουμ των Desaparecidos. Κυκλοφόρησε στις 23 Ιουνίου του 2015 από την Epitaph Records. Τα τραγούδια του άλμπουμ αφορούν την ενδημική αδικία, τα φυλετικά στερεότυπα, την κακομεταχείριση των μεταναστών, την εταιρική απληστία και την εγχώρια κατασκοπεία.

## Κομμάτια

## Συντελεστές
* Conor Oberst - φωνή, κιθάρα
* Denver Dalley - κιθάρα
* Ian McElroy - πλήκτρα
* Landon Hedges - μπάσο, φωνητικά
* Matt Baum  - ντραμς

Εμφανίζονται επίσης οι:
* Tim Kasher των Cursive (στο "City on the Hill")
* Laura Jane Grace των Against Me! (στο "Golden Parachutes")
* So So Glos (στο "Slacktivist")

## Παραπομπές


Κατηγορία:Άλμπουμ του 2015
Σωσικράτης (κωμωδιογράφος)

Ο **Σωσικράτης** ήταν ποιητής της μέσης ή (πιθανότερα) της νέας κωμωδίας. 

Μνημονεύονται οι τίτλοι δύο έργων του (*Παρακαταθήκη* και *Φιλάδελφοι*) από τον Πολυδεύκη και τον Αθήναιο αντίστοιχα. 
Από τα έργα του Σωσικράτους διασώθηκαν ελάχιστα μόνον αποσπάσματα, τα οποία και συμπεριελήφθησαν από τον Αύγουστο Μάινεκε στην συλλογή *Fragmenta comicorum Graecorum (1841)*.

## Παραπομπές


Κατηγορία:Αρχαίοι Έλληνες ποιητές
Κατηγορία:Αρχαίοι Έλληνες κωμικοί ποιητές
Σωσικράτης ο Ρόδιος

Ο **Σωσικράτης ο Ρόδιος** ήταν ιστορικός του 2ου π.Χ. αιώνα από τη Ρόδο.
 
Μνημονεύονται τα συγγράμματά του *Κρητικά* (ιστορία της Κρήτης αποτελούμενη από δύο βιβλία) και *Φιλοσόφων διαδοχή* (ιστορία της φιλοσοφίας αποτελούμενη από τρία τουλάχιστον βιβλία).
 
Από τα έργα του Σωσικράτη διεσώθησαν ελάχιστα μόνον αποσπάσματα.

## Παραπομπές


Κατηγορία:Αρχαίοι Έλληνες συγγραφείς
Κατηγορία:Αρχαίοι Έλληνες ιστορικοί
Κατηγορία:Αρχαίοι Ρόδιοι
Freedom (άλμπουμ των Refused)

Το "**Freedom**" είναι το τέταρτο άλμπουμ των Refused. Κυκλοφόρησε στις 29 Ιουνίου του 2015 από την Epitaph Records. Είναι το πρώτο άλμπουμ της μπάντας μετά το *The Shape of Punk to Come* του 1998. Είναι επίσης το πρώτο άλμπουμ με τον μπασίστα Magnus Flagge ως κανονικό μέλος από το *Songs to Fan the Flames of Discontent* του 1996 και το πρώτο δίχως τον κιθαρίστα Jon F. Brännström από το *This Just Might Be... the Truth* του 1994.

## Κομμάτια
Όλα τα κομμάτια γράφτηκαν και συντέθηκαν από τους Refused εκτός από τα σημειωμένα

## Συντελεστές
* Dennis Lyxzén — φωνή
* David Sandström — ντραμς
* Kristofer Steen — κιθάρα
* Magnus Flagge — μπάσο
* Church - φωνητικά (3, 4, 6, 7 και 9)
* Jennifer Goodridge - φωνητικά (3 και 10)
* Brian Grover - φωνητικά (3 και 10)
* Adam "Atom" Greenspan - πλήκτρα, προγραμματισμός (2 και 9)
* Robert Columbus - κρουστά (3 και 4)
* Rasmus Lindelöw - πλήκτρα (5 και 6)
* Dan Regan - κόρνα (4 και 6)
* John Christianson - κόρνα (4 και 6)
* Matt Appleton - κόρνα (4 και 6)
* Per Nordmark - ντέφι (7)
* Nick Launay - παραγωγή, μίξινγκ
* Adam "Atom" Greenspan - βοηθός παραγωγού, μηχανικός
* Bernie Grundman - mastering
* Shellback - παραγωγή (1 και 8)
* Michael Ilbert - παραγωγή, μηχανικός, μίξινγκ (1 και 8)
* Nanni Johansson - assistant engineering (1 και 8)
* Tom Coyne - mastering (1 και 8)
* Gustav Lindelöw - επιπλέον ηχογράφηση
* Jonathon Baker - βοηθός μηχανικός (στη Χορωδία Παίδων Françafrique)
* Christoffer Berg - επιπλέον sound design (3 και 5)
* Fredrik Söderberg - πίνακες
* Daniel Andersson - σχέδιο

**Χορωδία Παίδων Françafrique:**
* Rosie Ford
* Grace Darces-Mannings
* Elisa-Jane Pasfield
* Jack Holman-Brown
* Bianca Fonti
* Hugo Roles

## Θέσεις στα τσάρτς
* Αυστραλία - 10
* Αυστρία - 54
* Φινλανδία - 35
* Γερμανία - 37
* Σουηδία - 2

## Παραπομπές


Κατηγορία:Άλμπουμ του 2015
Πλασμώδιο

Ηλεκτρονική μικρογραφία ψευδούς χρώσης ενός σποροζωΐτη πλασμωδίου.|thumb|right|200px
To **πλασμώδιο** (*Plasmodium*) είναι γένος παρασιτικών πρωτοζώων που προκαλεί την ελονοσία, μια θανατηφόρο νόσο των τροπικών περιοχών. Το γένος περιγράφηκε για πρώτη φορά το 1885. Σήμερα περιλαμβάνει περίπου 200 είδη.
## Είδη
Τουλάχιστον δέκα είδη προσβάλλουν τους ανθρώπους, ενώ άλλα είδη προσβάλλουν άλλα ζώα, όπως πουλιά, ερπετά και τρωκτικά. Τα πιο κοινά είδη που προσβάλλουν τους ανθρώπους είναι τα *Plasmodium falciparum*, *Plasmodium vivax*, *Plasmodium οvale*, *Plasmodium malariae* και σπανιότερα το *Plasmodium knowlesi*. 

κατηγορία:Πρωτόζωα
κατηγορία:Παράσιτα
Ολμ

Το **ολμ** ή **πρωτέας** (*Proteus anguinus*), είναι μία σαλαμάνδρα, το μόνο χορδωτό είδος της Ευρώπης που ζει σε σπήλαια. Αντίθετα με τα περισσότερα αμφίβια, ζει, τρώει, κοιμάται και αναπαράγεται πλήρως στο νερό. Ζει σε σπηλιές των Δειναρικών Άλπεων, στη νότια Σλοβενία, κοντά στον ποταμό Σότσα (Soča) , τη νοτιοδυτική Κροατία, και την  Ερζεγοβίνη. Το όνομα΄του στις γλώσσες της περιοχής είναι «λευκός άνθρωπος» (Σλοβένικα: človeška ribica and Κροάτικα: čovječja ribica) επειδή έχει λευκό δέρμα. Είναι εντελώς τυφλό και έχει σημαντικές δυνατότητες να επιζεί χωρίς φαγητό για πολύ μεγάλα χρονικά διαστήματα. Έχει ιδιαίτερα μεγάλο χρόνο ζωής, που εκτιμάται σε 58 έτη, αλλά αναφέρονται και εκτιμήσεις για 100 έτη. Μοιάζει με φίδι, αλλά έχει μικρά πόδια.

## Παραπομπές


## Εξωτερικοί σύνδεσμοι
* 
* 

Κατηγορία:Αμφίβια της Ευρώπης